boven aenden muer tot der vesten toe en oic den vrede tuschen den
voers doirgangh en scaelgien van aende poerte svoirs jans tot
den pfstalle svoirs jacobs welcken doirgangh hem sal strecken
inde breyde tot op den kant vanden muere vand poerten te
weten den kant ter selv staeligien wairt en alsoe voirt lijnrecht
tot opten stal alsoe dat den doirgangh breed zijn sal en hem
strecken leden den hoecke vanden stalle ter scaelgien wairt inne
alsoe vre als gedreeght die dicheit vanden voirs poertmuere
behoudelic dien dat den vrede op svoirs jans erve geheellic
staen sal en tplaetsken gelegen tuschen den voirs stal ende
svoirs jacobs hof zelen zij oic ten eynde vanden selve stalle
afsluyten met eenen muerkene te geliken coste werts es
inder voirs deylinghen ondsproken des hier na volght yerst
dat de voirs jacob van zinen gedeelt erflic gelden en draghen
sal de helicht van vi mudden rogs erflic die joffr katline
weduwe jans wilen tsarnds heeft aen en op de voirs goede
en meer ande goede die waren d voirs wilen joffr lijsbette
en nu houden zijn wout van ermbeghem en zijn kynde
die dand helicht vanden selven vi mudden sculdich zijn te
gelden It dat de voirs jan erflic draghen sal alsulke twee
mudde rogs erfs pachts als tgoidshuys van gruentdale
op te voirs huysinghen met huen toebeh houdende es En
goeden
wesmen bevyndt meer uuten voirs gaende oft einge van
dien gaende dat selen de voirs ptien te gelike ghelden
wairt oic dat zij de voirs goede vand voirs come ende
laste of enige van dien beschudden en vantwerden conste
met rechte dat zoude hen te gelike te baten comen
It dat de voirs ptien te geliken coste elen nu doen reparen
en stellen in redeliken en lofliken state den kant oft oever
vand voirs wate alzo vre als svoirs jans gedeelte strect en
dat dan voirtaen de zelve jan dien houden sal op zinen last
Welcke deylinghe en scheydinghe de voirs ptien geloeft
hebben malcanden vast gestentich en van weerden te
nd